Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 135

41. § A Szolgálati Szabályzat a következő 156/D. és 156/E. pontokkal és a 156/D. pontot megelőző alcímmel egészül ki: „A zászlóalj hadműveleti tiszt „156/D. A zászlóalj hadműveleti tiszt közvetlenül a zászlóalj parancsnoknak van alárendelve. Szolgálati elöljárója a hozzá beosztott állománynak. Szakmai elöljárója a századok kiképző tiszthelyetteseinek. A zászlóalj hadműveleti tiszt felelős a készenléttel kapcsolatos tervek kidolgozásáért, folyamatos pontosításáért, a zászlóalj munkatervének, a kiképzési és más rendezvények terveinek az elkészítéséért és a végrehajtás megszervezéséért, a biztonsággal, az őrzés-védelmi rendszabályok 2001/96. szám bevezetésével kapcsolatos feladatok végzéséért, a zászlóalj működéséhez szükséges hadműveleti és kiképzési információk folyamatos gyűjtéséért, értékeléséért és a szükséges javaslatok megtételéért, a zászlóalj híradásának megtervezéséért és megszervezéséért. 156/E. A zászlóalj hadműveleti tiszt kötelességei: — kidolgozza a készenléti és készültségi szolgálatokkal kapcsolatos terveket, azokat folyamatosan pontosítja; — megszervezi az őr- és ügyeleti szolgálatok ellátását; — kidolgozza a zászlóalj munka- és ellenőrzési tervét; — tervezi, szervezi a zászlóalj felkészítését és kiképzését, irányítja a zászlóalj műszaki, vegyivédelmi és híradó szakkiképzés végrehajtását; — tervezi, szervezi a századgyakorlatokat és részt vesz azok levezetésében, kidolgozza a szakasz felmérő foglalkozások követelményeit és segíti azok előkészítését, levezetését; — szervezi és irányítja a külföldi katonai missziókba tervezett katonák és alegységek felkészítését és kiképzését; — szervezi a katonák és alegységek katasztrófa-elhárításra történő felkészítését; — tervezi, szervezi a zászlóalj szintű oktató-módszertani foglalkozásokat, át- és továbbképzéseket, összevonásokat, önképzéseket; — végzi a drogmegelőzéssel, a személyi állomány fizikai felkészítésével és a katonák sportolásának irányításával kapcsolatos feladatokat; — végzi a zászlóaljnál az osztályba sorolással kapcsolatos feladatokat; — zászlóalj szinten vezeti, század szinten ellenőrzi a kiképzési nyilvántartásokat; — megfelelő rendelkezési formába önti a parancsnok elhatározását és azt eljuttatja az alárendeltekhez; — részt vesz az ellenőrzési feladatok végrehajtásában, folyamatosan ellenőrzi a biztonsággal, az őrzés-védelmi rendszabályok betartásával, betartatásával kapcsolatos feladatok végrehajtását.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes